recursal/SuperWikiNEXT-32B huggingface dataset:
**„Изгубената чест на Катарина Блум"** (германски: *Die verlorene Ehre der Katharina Blum*) — германски филм од 1983 година, во режија на Фолкер Шлендорф (Volker Schlöndorff) и Маргарете фон Трота (Margarethe von Trotta) по сценариото на Фолкер Шлендорф, засновано врз истоимениот роман на Хајнрих Бел. Главните улоги ги толкуваат: Ангела Винклер (Angela Winkler), Марио Адорф (Mario Adorf), Дитер Лазер (Dieter Laser), Јирген Прохнов (Jürgen Prochnow), Хајнц Бенент (Heinz Bennent) и Карл Хајнц Фосгерау (Karl Heinz Vosgerau).

Синопсис
--------

Во февруари 1975 година, на Поклади, една група луѓе се забавуваат, меѓу кои и анархистот Лудвиг Гетен (го игра Прохнов) кого го следи полицијата. Друштвото заминува во друг стан, каде Лудвиг се среќава со младата жена Катарина Блум (ја игра Винклер) и меѓу нив веднаш се раѓа љубов. Утредента, полицијата ја опколува зградата и насилно влегува во нејзиниот стан, барајќи го Лудвиг, но тој успеал да побегне. Катарина е обвинета за соработка со Лудвиг и полицијата ја сослушува, обидувајќи се така да го фати Лудвиг. Истовремено, новинарот Тетгес (го игра Лазер), кој е соработник на полицијата, започнува да објавува сензационалистички статии во кои ја оцрнува Катарина. Набргу, таа почнува да добива анонимни телефонски и писмени пораки со закани и навреди. За време на сослушувањето, Катарина се обидува да го прикрие идентитетот на Алојз (го игра Фосгерау), угледен човек, со кого се гледа одвреме-навреме. Додека Катарина е притисната од сите страни, единствено адвокатот Блорна (го игра Бенент) и неговата сопруга се обидуваат да ѝ помогнат. Најпосле, полицијата го открива Лудвиг, кој се крие во вилата на Алојз, и успева да го уапси. Откако Тетгес ќе влезе во болницата во која лежи мајката на Катарина и која набргу ќе умре, Катарина решава да му се одмазди на новинарот за нејзината нарушена чест. Затоа, таа му закажува состанок со намера да даде интервју, но тогаш го убива, а подоцна го убива и неговиот помошник. Така, таа е уапсена, а во затворот накратко го среќава Лудвиг при што успеваат да се бакнат. Филмот завршува со закопот на Тетгес.

Наводи
------

1. ↑  HRT, Die verlorene Ehre der Katharina Blum, njemački film (пристапено на 7.11.2020)
**Инфекција на мочните патишта** — заболување на урогениталниот тракт, најчесто предизвикана од некоја бактерија.

Причини за појава
-----------------

Оваа инфекција е прилично честа мачнина, која се јавува кога микроорганизмите што живеат во урогениталниот тракт во цревата ќе навлезат во мочниот меур. Речиси 90% од инфекции на мочните патишта се предизвикани од бактеријата ешерихија коли која вообичаено се наоѓа во цревата. Почесто се јавуваат кај жените кои имаат многу пократка мочна цевка, така што бактериите полесно навлегуваат во мочниот меур. Притоа, овие инфекции најчесто се јавуваат кај девојките кои штотуку започнале со сексуални односи, како и кај жените во менопауза. За зголемување на ризикот од појава на овие инфекции придонесуваат неколку фактори, како: лошите хигиенски навики и прекумерната хигиена (примена на агресивни сапуни и гелови за туширање кои ги уништуваат добрите бактерии), капењето во када или во базен, одложување на мокрењето (уринарна ретенција), сексуално преносливите болести (гонореја, кламидија итн.), зголемената простата кај мажите, ослабен имунитет итн.

Симптоми
--------

Симптоми на инфекција на мочните патишта се:

* притисок во мочниот меур
* печење при мокрењето
* заматена урина и крв во урината
* треска
* болка во долниот дел на стомакот.

Наводи
------

1. ↑  М.А.М. „Седум сојузници против уринарните инфекции", *Здравје*, понеделник, 13 февруари 2017, стр. 28-29.
2. ↑  М.А.М. „Седум сојузници против уринарните инфекции", *Здравје*, понеделник, 13 февруари 2017, стр. 28-29.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * п
* р
* у
Болести на мочниот систем (N00–N39) |
| --- |
|  |
| Бубрежна болест | 
* Нефротски синдром
* Дијабетична нефропатија
* Фанкониев синдром
* Бубрежна слабост

 |
|  |
| Мочни патишта | 
* Бубрежен камен
* Инфекција на мочните патишта
* Недржливост на мочта

 |

 |
**Индискиот леопард** (*Panthera pardus fusca*) е подвид на леопард кој живее на индискиот потконтинент, најмногу во Индија.

Распространетост и живеалиште
-----------------------------

Индискиот леопард е распространет низ целиот потконтинент, вклучувајќи и граничните региони на Непал, Бутан, Бангладеш, Пакистан и јужна Кина. Живеалиштето варира од суви листопадни шуми, пустини, тропски дождовни шуми и северните борови шуми.

Опасности
---------

И покрај неговата голема распространетост, на индискиот леопард му се закануваат неколку опасности. Животното го дели живеалиштето со други видови како азиски лав, бенгалски тигар, мечка, волк, азиски слон, хиена и диви кучиња. Овие животни можат да убијат младенчиња на леопард, а лавовите и тигрите можат да нападнат дури и возрасна единка. Покрај неговите природни непријатели, главна закана претставуваат и луѓето. Веќе со години, овој вид е загрозен како последица на уништувањетоа на природното живеалиште и ловот. Во некои делови во Индија, леопардот живее во близина на човечки населби. Поради достапноста, тој ја напаѓа стоката што доведува до конфликт меѓу леопардите и луѓето. За да се избегнат овие проблеми, индиското министерство за шуми редовно поставува стапици во потенцијално конфликтните региони. Доколу леопардот се фати во стапицата, тој потоа е пуштен во соодветна средина.

Галерија
--------

* 
* 
*

Наводи
------

1. ↑  „*Panthera pardus*". *IUCN Red List. Version 2007*. International Union for Conservation of Nature. 2002. Посетено на 12 август 2008. Податоците содржат и објаснувања за конзервацискиот статус на овој вид.

Надворешни врски
----------------

|  |  |
| --- | --- |
| Ризница | „Индиски леопард" на Ризницата ? |

|  |  |
| --- | --- |
|  | „Panthera pardus fusca" на Викивидовите ? |

* (англиски) HUMAN - LEOPARD CONFLICT MANAGEMENT GUIDELINES, VIDYA ATHREYA & ANIRUDDHA BELSARE, 2007, MAHARASHTRA STATE FORESTDEPARTMENT, INDIA (Pdf Document), *This booklet or any part of it may be freely reproduced but has to be acknowledged as ‘from Athreya & Belsare 2007’* Архивирано на 8 октомври 2007 г.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * п
* р
* у
Леопард (*P. pardus*) |
| --- |
|  |
| *Подвидови* | Индокинески леопард (*P. pardus delacouri*)  **·**  Индиски леопард (*P. pardus fusca*)  **·**  Севернокинески леопард (*P. pardus japonensis*)  **·**  Шриланечки леопард (*P. pardus kotiya*)  **·**  Јавански леопард (*P. pardus melas*)  **·**  Амурски леопард (*P. pardus orientalis*)  **·**  Африкански леопард (*P. pardus pardus*)  **·**  Персиски леопард (*P. pardus saxicolor*)  **·**  Арапски леопард (*P. pardus nimr*)  **·**  Занзибарски леопард (*P. pardus adersi*) |
|  |
| *Познати леопарди човекојади* | Панарски леопард  **·**  Леопард од Рудрапрајаг  **·**  Леопард од централните покраини  **·**  Леопард од Гумалапур  **·**  Леопард од ридовите Јелагири |

 |
**Изговор** во лингвистиката е:

* начинот на кој се искажува некој збор или јазик
* начинот на кој некој искажува (изговара) некој збор

Еден збор може да се искаже на различни начини кај различни поединци или групи, и ова зависи од многу фактори, меѓу кои се:

1. средината во која говорникот израснал
2. средината во која говорникот живее
3. постоење на говорна мана
4. етничка припадност
5. општествена класа
6. ниво на образование

Лингвистичка терминологија
--------------------------

Луѓето се бројат како звучни единици (гласови) кои тие ги користат во својот јазик. Гранката на лингвистиката која се занимава со тие звучни единици се нарекува фонетика. Гласовите кои имаат иста улога се групираат во класи наречени фонеми; изучувањето на овие се нарекува фонемика, фонематика или фонологија.

Поврзано
--------

* Правоговор
* Фонетика
* Меѓународна фонетска азбука - стандард за претставување на гласовите на сите јазици
* Јазик
* Логопедија
* Говор

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85107435
* GND: 4003877-4
* BNF: cb11976126q (податоци)
* NDL: 00563033
* NKC: ph120514

 |

 |
**Евтерпа** (грчки јазик Ευτέρπη}}, латински јазик Euterpe) е Зевсова и Мнемозина ќерка, една е од деветте Музи. Заштитничка е на музиката, а кога станала заштитничка на лирската поезија обично е прикажувана со аулос.

Евтерпа, Лувр
Нејзиното име доаѓа од грчките зборови **Ευ** = *"добро"* и **τέρπεω** = *"задоволува"*, а споен зборот **Ευτέρπη** значи *"онаа која сака, обожава, развеселува, задоволува"*.

Митологија
----------

На Евтерпа ѝ се припишува пронаоѓањето на *аулос* дувачки инструмент сличен на денешната обоа, иако повеќето митографи мислат дека *аулос* го измислил сатирот Марсиј од Фригија.

Речниот бог Стримон ја оплодил Евтерпа и таа го родила синот Рес кого подоцна, според Хомеровата *Илијада* го убил Диомед во Тројанската војна.

Надворешни врски
----------------

* Евтерпа во класичната литература и уметност
**Црквата на Светиот Откупител**  (италијански: *Chiesa del Santissimo Redentore*), позната ѝ како *Ил Реденторе*, е црква која се наоѓа во Венеција, Италија. Оваа римокатоличка црква била изградена во текот на 16 век и се наоѓа во реонот на Дорсодуро, една од четирите во реонот на италијанскиот град Венеција.

Христијанскиот храм бил дизајниран од страна на познатиот архитект Андреја Паладио, и истата била изградена во знак на благодарност што Бог го помилувал градот од големата епидемија шуга, која владеела претходно. Земјата била завладеана од епидемија, во периодот од 1575-1576 година, кога починале 46.000 луѓе.

Црквата содржи бројни уметнички дела вклучувајќи ги и оние Паоло Веронезе и Тинторето.

Наводи
------

1. ↑  Avery, Harold (1966). „Plague churches, monuments and memorials" (PDF). *Proc. R. Soc. Med*. **59** (2): 110–116. PMC 1900794. PMID 5906745.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 172863269
* LCCN: nr95007477
* ULAN: 500312338

 |

 |
**Изгрејсонце** е расказ од канадската писателка Маргарет Етвуд. Расказот е објавен на македонски јазик во два наврати, од страна на издавачката куќа Темплум: еднаш во 2005 година, во збирката раскази на Маргарет Етвуд, со наслов „Пролетната песна на жабите", а потоа и во 2011 година, како дел од збирката „Пат околу светот во 20 раскази". Преводот на македонски јазик го извршил Владимир Јанковски.

Содржина
--------

Ивон е млада сликарка, која живее под кирија на едно поткровје. Таа има навика да следи мажи, нудејќи им да ги наслика. Повеќето од нив прифаќаат, а некои дури и предлагаат да водат љубов. Одвреме-навреме, таа се среќава со своите поранешни момчиња, кои повеќе не ја интересираат. Во својата соба, таа чува апчиња и жилет, кои и се потребни ако некогаш одлучи да изврши самоубиство. Еднаш, таа му приоѓа на едно момче, кое е уметник како неа, го носи во својот стан, каде по сликањето на неговиот портрет, тие водат љубов. Во текот на многу години, секое утро, Ивон станува рано за да го фати изгрејсонцето.

Наводи
------

1. ↑  Владимир Јанковски (уредник), *Пат околу светот во 20 раскази: Антологија на светскиот расказ*, Темплум, Скопје, 2011, стр. 266-294.
2. ↑  Маргарет Етвуд, *Пролетната песна на жабите*, Темплум, Скопје, 2005, стр. 7-34.
**Кетрин Долорес Силман** (англиски: *Katherine D. Seelman*) — американски академик, фокусирана на науката, технологијата и јавната политика, особено телекомуникациите. Кетрин е вонреден декан и професор на Факултетот за здравствени и рехабилитациони науки на Универзитетот во Питсбург, таа е ко-научен директор на Истражувачкиот центар за технологија за квалитет на животот, поддржан од Националната научна фондација, а порано била директор на Националниот институт на истражување за попреченост и рехабилитација. Силман била дел од голем број советодавни и уредувачки комитети, вклучувајќи ја нејзината помош на Светската здравствена организација во подготвување на првиот светски извештај за попреченост како еден од деветте меѓународни советници во 2006 година. Во Пенсилванија, таа е член на Државната технолошка здравствена група на Пенсилванија и назначен член на Државниот советодавен комитет за попреченост. Силман, која има оштетен слух, ко-претседава со Работната група за попреченост во округот Питсбург/Алегени.

Силман, која докторирала по јавна политика на Универзитетот во Њујорк во 1982 година, има добиено бројни награди, вклучително и наградата „Златен клуч" од Американскиот конгрес за медицина за рехабилитација, наградата за истакната јавна служба од Американската академија за физичка медицина и рехабилитација, извонредната Награда за јавна служба од Здружението на академски физијатри и ознаката „Личност што направи разлика" во 2002 година од *Питсбург Пост-Газет*.

Надворешни врски
----------------

* Биографија на факултетот
**Ледено доба: Топењето** (англиски: *Ice Age: The Meltdown*) - американски анимиран филм од 2006 година, во режија на Карлос Салдана. Гласовите ги позајмуваат: Реј Романо, Џон Легуизамо, Денис Лири, Квин Латифа, итн. Филмот претставува втор дел од серијалот „Леденото доба".

Содржина
--------

На крајот од Леденото доба настапува периодот на забрзано топење на мразот, придружен со зголемена вулканска активност. Поради заканата од поплава, сите животни брзаат да се засолнат на некои повисоко место. За разлика од другите животински видови, коишто се држат заедно, Мени (гласот на Романо) нема никого од својот вид и мисли дека тој е последниот мамут. Додека тој, мрзливецот Сид (гласот на Легуизамо) и сабјестиот тигар Диего (гласот на Лири) брзаат да се спасат, неочекувано среќаваат млада женка-мамут, со име Ели (гласот на квин Латифа) во друштво со два опосума. За несреќа, Ели е малку необична, зашто мисли дека е опосум. Одејќи заедно, Мени и Ели постојано се караат, така што најпосле нивните патишта се разделуваат. Сепак, кога доаѓа поплавата, дознавајќи дека Ели е заробена во една пештера, Мени храбро се жртвува, скокајќи во длабоката вода во која пливаат опасни грабливци и ја спасува Ели. Притоа, и Сид паѓа во водата, а него го спасува Диего, кој дотогаш има страв од водата. На крајот, Мени и Ели среќаваат цело стадо мамути, меѓутоа тие продолжуват заедно на друга страна.

Наводи
------

1. ↑  IMDb, Ice Age: The Meltdown (2006) (пристапено на 1.10.2017)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
*Ледено доба*  |
| --- |
|  |
| Играни филмови | 
* *Ледено доба* (2002)
* *Топење* (2006)
* *Доба на диносаурусите* (2009)
* *Поместување на континентите* (2012)
* *Патеката на сударот* (2016)

 |
|  |
| Кратки филмови | 
* *Gone Nutty* (2002)
* *Нема време за ореви* (2006)
* *Surviving Sid* (2008)

 |
|  |
| Видео игри | 
* *Ice Age*
* *Ice Age 2: The Meltdown*
* *Ice Age: Dawn of the Dinosaurs*

 |
|  |
| Останато | 
* Карактери
* *A Mammoth Christmas* (2011)
* *The Great Egg-Scapade* (2016)

 |

 |
Пелистерски Очи, Пелистер
Боговињско Езеро на Шар Планина
**Ледничко езеро** или **глечерско езеро** — природно езеро настанато со топење на мразот во Леденото доба. Најчесто се наоѓа на високите планини и најчесто е со помала површина. Има доста ладна и бистра вода со исклучителна убавина и заедно со неговата местоположба е магнет за туристи и посетители на овој природен бисер.

Во Македонија
-------------

Во Македонија познати се околу 43 леднички езера, распоредени на неколку планини:

Поврзано
--------

* Шарпланински езера
* Пелистерски Очи

Наводи
------

1. ↑  Група автори (2016). „Езера во Република Македонија". *Студија за геодиверзитетот и геонаследството на Република Македонија и другите компоненти на природата* (PDF). Скопје: Министерство за животна средина и просторно планирање. стр. 27. ISBN 978-9989-110-90-0.

|  |  |
| --- | --- |
| Ризница | „Ледничко езеро" на Ризницата ? |

|  |  |
| --- | --- |
| Stub icon | *Оваа статија од областа на глациологијата е никулец. Можете да помогнете со тоа што ќе ја проширите.** п
* р
* у
 |
**Ила** (хебрејски: אֵלָה *Ēlā*; грчки: *Ἠλά*; латински: *Ela*) ― четвртиот крал на Израел, син и наследник на Баша. Вилијам Ф. Олбрајт го датира неговото владеење со 877-876 п.н.е. додека Е.Р. Тил ги нуди датумите 886-885 п.н.е. Некои споменувања предложуваат дека Замвриј може да бил далечен роднина на Ила.

Поглавјето 16 од 1 Царевите раскажува како Ила и сите членови на неговото семејство биле убиени од неговиот командант на кочиите, Замвриј, кој станал негов наследник.

Библиско споменување
--------------------

**(1 Царевите 16)**

*Ила, крал на Израел*

***8** Башовиот син Ила стана крал над Израил во Тирца во дваесет и шестата година од царувањето на јудејскиот крал Аса и царуваше две години.*

***9** Против него стана Замвриј, него­виот слуга и старешина на половината негови бојни коли, кога се беше напил во Тирца, во домот на Арца, надзорник на дворецот во овој град.*

***10** Замвриј влезе, го удри и го уби Ила во дваесет и седмата година на јудеј­скиот крал Аса, и стана цар место него.*

***11** Кога стана цар и седна на престо­лот негов, тој го истреби целиот дом на Баша, не оставајќи му од семејството ниту едно машко, ни роднините негови, ни пријателите негови.*

***12** Замвриј го истреби целиот Башов дом, според словото на Господ што го беше изрекол Тој за Баша преку пророкот Јуј,*

***13** за сите гревови на Баша и за гре­вовите на неговиот син Ила што го вр­шеа тие самите и со кои го наведоа во грев Израел, дразнејќи Го Господ, Бог Израелов, со своите идоли.*

***14** Другите дела на Ила, и сѐ што беше извршил, се опишани во летописите на израелските кралеви.*

Забелешка: Во македонската верзија на Библијата, владетелите се означувани како цареви, иако немаат особини како такви видови на владетели и статус.

Наводи
------

1. ↑  Edwin Thiele, *The Mysterious Numbers of the Hebrew Kings*, (1st ed.; New York: Macmillan, 1951; 2d ed.; Grand Rapids: Eerdmans, 1965; 3rd ed.; Grand Rapids: Zondervan/Kregel, 1983). ISBN 0-8254-3825-X, 9780825438257

Надворешни врски
----------------

* (1 Царевите 16)
* „Елах", *еврејска енциклопедија*

|  |
| --- |
| Ила (крал) **Племе Исахар*Современ крал на Јудеја:* Аса** |
| Владејачки титули |
| Претходник**Баша** | **Крал на Израил**886–885 п.н.е. | Наследник**Замвриј** |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Цареви на Израил и Јудеја |
| --- |
|  |
| 
* Давидова лоза
* Цареви на Израил и Јудеја
	+ Цареви на Јудеја
* Макавеи

 |
|  |
| Израил (обединет) | 
* Саул
* Ишбошет
* Давид
* Соломон

 |
|  |
| Израил (север) | 
* Јеровоам I
* Надав
* Баша
* Ила
* Замвриј
* Тивниј
* Амвриј
* Ахав
* Охозија
* Јорам
* Јуј
* Јоахаз
* Јоас
* Јеровоам II
* Захарија
* Селум
* Менаим
* Факија
* Факиј
* Осија

 |
|  |
| Јудеја (југ) | 
* Ровоам
* Авија
* Аса
* Јосафат
* Јорам
* Охозија
* Аталија
* Јоас
* Амасија
* Озија
* Јотам
* Ахаз
* Езекија
* Манасија
* Амон
* Јошија
* Јоахаз
* Јоаким
* Јехонија
* Седекија

 |
|  |
| Јудеја(Хасмонејци) | 
* Симон Макавејски
* Јован Хиркан
* Аристобул I
* Александар Јанеј
* Салома Александра
* Хиркан II
* Аристобул II
* Антигон II Мататија

 |

 |
Кирка понудувајќи му чаша вино на Одисеј.
**Кирка** била волшебничка во старогрчката митологија. Таа живеела на еден остров во близината на брегот на Јужна Италија. Со својата моќ, Кирка го претворила островот во прекрасна земја и си изградила преубав замок од златни камења. Таа имала моќ, со помош на еден пијалак, да ги претвори луѓето во свињи. Тоа им го направила на другарите на Одисеј, но подоцна, кога се вљубила во Одисеј, таа пак им го вратила човечкиот облик.  Таа е опишана во Хомеровиот еп „Одисеја".

Наводи
------

1. ↑  „Objašnenja", во: *Rimska lirika*. Beograd: Rad, 1964, стр. 106.
2. ↑  „Beleške", во: Erazmo Roterdamski, *Pohvala ludosti*. Beograd: Rad, 2016, стр. 112.
Гулабицата од Лувр. И охридската и таа од Лувр потекнуваат од иста школа и се скоро идентични
**Евхаристичка гулабица** — еден од раритетите на македонската средновековна црковна ризница. Евхаристичката гулабица или Перистериумот од Охрид потекнува од 13 век и претставува вообличена симболична претстава на Светиот Дух, со функција на кадилница, таа ја надвисувала Чесната трпеза на охридската катедрална црква „Св Софија", по нејзиното укинување – во „Св. Богородица Перивлепта". Врз пластично изведеното тело со димензии 22 х 13,5 см, изработено од бакар, со делумно зачувана позлата, со плитко врежување се имитирани пердуви. На него се аплицирани мобилни монохромна опашка и полихромни крила изведени со емајл во техниката опус cloisonné. Аплицирани се и очи од сино стакло. Од мобилните делови недостасуваат нозете, а клунот е реконструиран. Денеска „Гулабицата" е сопственост на Народниот музеј во Охрид. Изработката е карактеристична за работилниците на емајл во Лимож, Франција, за чија продукција се смета и овој примерок. Единствениот познат сроден примерок се чува во Лувр во Париз.

Наводи
------

1. ↑  *B. Radojkovic, Une colombe eucharistique du tresor de Saint Clement d’ Ohride, vo: Actes du XII Congress international d’etudes Byzantines, III, Beograd, 1964, 327–331.*
|  |
| --- |
|  |
| Овие статии се дел од темата oброци |
| Општопознати оброци... |
| Појадок • Бранч • Mал ручекЧај • Ручек • Вечера |
| Останати оброци... |
| Втор појадок |
| Илевенсез |
| Тифин |
| Десерт |
| Ужина |
| Поврзано... |
| Кујна | Кујни |

Во Обединетото Кралство и Комонвелтот, **Илевенсез** (англ. *elevenses*) е вид ужина слична на попладневниот чај, но се јаде претпладне. Обично овој оброк е помалку пикантен од бранчот (*brunch*), и може да се состои од колач или бисквити со шолја чај или кафе. Во Австралија, овој оброк се нарекува **утрински чај** (*morning tea*). Името на оброкот се однесува на времето од денот кога се јаде: околу 11 ч. претпладне. Зборот „elevenses" се смета за старомоден и денес многу малку луѓе го нарекуваат така утринскиот чај.

Поврзано
--------

* Британска кујна
* Кафе пауза

Надворешни врски
----------------

* Пример за илевенсез-мени Архивирано на 22 март 2007 г. (од Фортнум и Мејсон) (англиски)
Ангола е држава во југозападниот дел на Африка. Португалија го истражувала регионот и основала населби и градски подрачја. Во 1482 година португалската експедиција на морепловецот Диогу Кана ги открила бреговите на денешна Ангола. Денешната престолнина Луанда била основана од Пауло Диас се Ноаис во 1576 година. Територија била колонија од 1655 година и Ангола била позната како покраина на Португалија до 1951 година. До средината на 19 век, главната политика на португалците во Ангола главно била насочена кон трговијата со робови. Според некои проценки, во период од 300 години, од земјата биле изнесени повеќе од 5.000.000 робови, главно за намените на Бразил. Кон крајот на 19 век започнале преговори околу оцртувањето на денешните територии на земјата. Овие преговори главно биле водени помеѓу Португалија, Белгија, Германија и Англија. Во текот на 1950 година, во земјата избувнале првите востанија. Како едно од најголемите антипортугалски востанија било онаа од 1961 година, на чие чело застанал Холденом Роберто. Така бил означен почетокот на војната за независност. По војната за независност на Ангола (1961-1974), кој завршил со воен удар во Лисабон, Ангола станала независна од Португалија, и на 11 ноември 1975 година бил склучен договор.


|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Историја на Африка |
| --- |
|  |
| Суверени држави | 

Алжир **·** Ангола **·** Бенин **·** Боцвана **·** Брег на Слоновата Коска **·** Буркина Фасо **·** Бурунди **·** Габон **·** Гамбија **·** Гана **·** Гвинеја **·** Гвинеја-Бисао **·** Египет1 **·** Екваторска Гвинеја **·** Еритреја **·** Есватини **·** Етиопија **·** Замбија **·** Зелен ’Рт **·** Зимбабве **·** ЈАР **·** Јужен Судан **·** Камерун **·** Кенија **·** Комори **·** Демократска Република Конго **·** Република Конго **·** Лесото **·** Либерија **·** Либија **·** Мавританија **·** Маврициус **·** Мадагаскар **·** Малави **·** Мали **·** Мароко **·** Мозамбик **·** Намибија **·** Нигер **·** Нигерија **·** Руанда **·** Сао Томе и Принсипе **·** Сејшели **·** Сенегал **·** Сиера Леоне **·** Сомалија **·** Судан **·** Танзанија **·** Того **·** Тунис **·** Уганда **·** ЦАР **·** Чад **·** Џибути
 |
|  |
| Непризнаени држави | 

Западна Сахара **·** Сомалиленд
 |
|  |
| Зависни земјии други територии | 

Западна Сахара **·** Пунтленд  **·** Јемен (Сокотра)  **·** Португалија (Мадеира)  **·** Обединето Кралство (Света Елена, Вознесение и Тристан да Куња)  **·** Франција (Мајот **·**  Расеани Острови **·** Реинион)  **·** Шпанија (Канарски Острови **·**  Сеута **·**  Суверени територии  **·**  Мелиља)
 |
|  |
| 1 прекуконтинентска држава |

 |
**Киро Лазаров Илиевски** ( 1918
 во Димонце, Кратовско — 30 декември 1944

 во Гнилане, Косово) — македонски партизан, борец за слобода на Македонија и учесник во НОВ.

Животопис
---------

Потекнува од ситно земјоделско семејство. За време на окупацијата, при крајот на 1943 и почетокот на 1944 година, во неговото село често престојувале единиците на НОВ (кумановскиот партизански баталјон „Јордан Николов") преку кои одблизу се запознал со целите на народноослободителното движење, па така и тој станал симпатизер и активен помагач. Во септември 1944 година, стапил во единицата што дејствувала во тој крај, а покасно станал борец во Седумнаесеттатa македонска ударна бригада. Како борец со војничко искуство покажувал пример на храброст и ги подучувал помладите како треба да се борат и штитат од непријателот. По конечното ослободување на Македонија, земал учество во борбите против остатоците од балистичките банди. Загинал на 30 декември 1944 година во една борба крај Гнилане. Во истата битка се убиени и неговите соборци од Кратовско: Стојчо и Стојко Ивановски.

Наводи
------

1. 1 2  *Нивната борба за слобода, наш патоказ за иднината*. Кратово: Општински одбор на СЗБ НОВ Кратово. 1985. стр. 37.
Координати: 51°29′54.3″N 0°7′35.3″W﻿ / ﻿51.498417° СГШ; 0.126472° ЗГД﻿ / 51.498417; -0.126472

Кулата на Скапоценостите во дворот на стариот дворец
**Кулата на Скапоценостите** (англ. *Jewel Tower*) е кула во Лондон, еден од само два преостанати делови од средновековната кралска Вестминстерска палата (другиот преостанат објект е Вестминстерската сала). Изградена е околу 1365 г. како ризница за драгоценостите на кралот Едвард III, а била нарекувана и „Лична остава на кралот" (*King's Privy Wardrobe*). Ова е мал трикатен објект од камен, сместен наспроти денешната Вестминстерска палата, дом на Британскиот парламент. Кулата се наоѓала на најјужниот крај од тогашниот кралски комплекс, изѕидана како дел од бедемот, но понастрана од главните градби, и затоа го преживеала големиот пожар во 1834 кој го уништил речиси цел дворец.

Денес за објектот е задолжена управата English Heritage, која во неа држи постојана поставка насловена како *Parliament Past and Present* („Парламентот во минатото и денес"). Непосредно до кулата можат да се забележат и остатоци од некогашниот одбранбен шанец. Сè до пожарот, во оваа кула се чувале историските записи на Домот на Лордовите, кои денес се чуваат во Викториината кула, под раководство на парламентарниот архив.

Поврзано
--------

* Вестминстерска палата

Надворешни врски
----------------

* Страница за Кулата на Скапоценостите на English Heritage (англиски)

|  |  |
| --- | --- |
| Ризница | „Кула на скапоценостите" на Ризницата ? |
Во математиката, **лемите** се помошни тврдења кои им претходат на теоремите; но на теоремата не мора да ѝ претходи лема (или леми). Лемите се всушност теореми, односно тврдења, чијашто важност сама за себе, вон рамките на теоремата на која се однесуваат, е мала и (можеби) небитна. Значи, бидејќи и самата лема е теорема, таа ги има истите елементи како и теоремата и нужно ѝ следи доказ. Леми во математиката има многу, а можеби најпозната е лемата на Цорн.

|  |  |
| --- | --- |
| Stub icon | *Оваа статија од областа на математиката е никулец. Можете да помогнете со тоа што ќе ја проширите.** п
* р
* у
 |
**Ивец** (X–XI в.) — македонски благородник, истакнат војсководец од времето на Самуиловото Царство.

Есента 1015 година ја уништил византиската војска во Пелагонија, намамувајќи ја во заседа. По смртта на царот Јован Владислав, кога царицата Марија и другите великодостојници му се предале на Василиј II, тој се засолнил на планината Брохот, каде што го изградил дворецот Проништа и продолжил да им дава отпор на Византијците. На денот на домашната слава Голема Богородица во 1018 година со измама бил фатен од охридскиот архонт Евстатиј Дафномил и предаден на царот Василиј II, кој му го одзел целиот имот и го испратил во затвор.

Ивец како тема во уметноста
---------------------------

* „Ивец" - песна на македонскиот писател Славко Јаневски од 1966 година.

Наводи
------

1. ↑  *Ioannis Scylitzae Synopsis Historiarum, rec. I. Thurn, Berlin, 1973*
2. 1 2 3  д-р Стојан Киселиновски и др. (2000). *Македонски историски речник*. Скопје: ИНИ. стр. 194. ISBN 9989-624-46-1. Недостасува `|author1=` (help)
3. ↑  Б. Прокић, *Војвода Ивац. Најстарији историски спомен ослави у Маћедонији*, „Братство", IX–X, 1902
4. ↑  Славко Јаневски, *Евангелие по Итар Пејо*. Скопје: Кочо Рацин, 1966, стр. 21.
**Индекси** бил босански и поранешен југословенски рок бенд популарен во Југославија. Формиран е во 1962 година во Сараево, Босна и Херцеговина и се распуштил во 2001 година кога починал пејачот Даворин Поповиќ. Некои од нивните најзначајни песни се „Свијет у коме живим" и „Негдје у крају, „У затишју" со стихови на Желимир Алтарац Чичак, „Плима", „Све ове године", „Сањам" и „Бацила је све низ ријеку", која подоцна била првеземена од многу други екс-југословенски групи, особено Црвена јабука .

Индекси биле формирани во 1962 година, а нивното име е изведено од „Индекс", кој претставувал дневник на учениците. Тие започнале со правење инструментални корици на популарни хитови, но во 1967 година започнале со компонирање. Тие биле познати како „Пионери на психоделична карпа" и биле инспирирани од многу бендови како „ Битлси", „ Да "и „Погодете кој" .

Постава
-------

Поврзано
--------

* Индекси (награда), наградата за Босанска музика именувана по нив

Надворешни врски
----------------

* Напис
* Индекси текстови
**Киро Трипун Ончевски** ( 1926
 во Лешок, Тетовско —  1944

 во Добри Дол (Скопско)) — македонски партизан, борец за слобода на Македонија и учесник во НОВ.

Животопис
---------

Со своето семејство се доселил во Скопје, каде и се вклучил во народноослободителното движење. Учествувал во разни акции околу собирањето на материјали и друга помош за партизаните. Во борбените редови на Дванаесеттата македонска ударна бригада стапил есента 1944 година. Се борел во составот на третата чета на третиот баталјон. Бил учесник во сите акции на баталјонот, а посебно во акцијата против Германците на железничката линија Велес - Скопје. Во една битка против балистичките банди кај селото Добри Дол, кои биле во акција за да го ограбат соседното село, бил погоден од непријателски куршум, по што загинал на самото место.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 226. На `|first=` му недостасува `|last=` (help)
*За Киро Крстев, народниот херој од Кавадарци, видете Киро Атанасовски*
**Киро Крстески - Платник** (20 јули 1909 – 20 јуни 1965) — македонски комунист, учесник во НОВ.

Бил припадник на работничкото и комунистичкото движење. Во 1940 година бил затворен во Македонски Брод, каде што бил тепан и измачуван од српската полиција.

По окупацијата станал нелегален, во септември 1941 година се приклучил на партизанското движење. Бил командир на Прилепската партизанска чета. Потоа станал борец на Прилепскиот партизански одред „Гоце Делчев" и учествувал во нападот на Прилеп. Го подготвил формирањето на Битолскиот партизански одред „Пелистер" во 1942 година и бил командант на Обласниот оперативен штаб. Во 1943 година бил политички комесар на Втората оперативна зона на Македонија и учествувал во борбите кај Дебрца. Бил делегат на Првото заседание на АСНОМ. Крајот на војната го дочекал со чин мајор и началник на економското одделение при Главниот штаб на Македонија.

По војната заземал високи функции. Дошол во судир со некои партиски и државни раководители и предвреме бил пензиониран.

Во негова чест, домот за стари и изнемоштени лица во Прилеп го носи неговото име.

Наводи
------

1. ↑  „Киро Крстески - Платник", oldprilep
2. ↑  „Јоска Јорданоски - Сандански", oldprilep[*мртва врска*]
3. ↑  „Македонска енциклопедија", МАНУ, Скопје, 2009, 764 стр.
**Кирли амам**  — поранешен амам кој се наоѓал во селото Банско, Општина Струмица.

Амамот бил изграден на западниот дел од селото јужно од старата црква Св. 40 Севастиски маченици и турбето на Меси Беј. Според колективната меморија на жителите од селото со исламска вероисповед, бањата била изградена како семеен амам од богатиот турчин Меси Бег најверојатно во 19 век кои според легендата имал голем имот. Овој бег заради своето богатство бил прочуен, но по повикот од турската власт бил повикан во Цариград поради не давањето објаснување за своето богатство бил убиен.

Амамот има квадратна основа и е со димензии 9х9 метри. Ѕидовите се со дебелина од 90 см, а влезот е со висина од 1,70 см. ширина 80 см. е поставен на северниот ѕид. Внатрешноста е во многу лоша состојба, но сепак видливо е за оплеменување на ентериерот се користени сина, црвена боја сина за куполата и црвена за под куполата.

Градењето на објектот било извршено со грубо обработен камен вар и тула. Во ентериерот поради обрушените делови од куполата не е можно да се видат функционални елементи, но северно главниот ѕид видлива е вентилацијска цевка тубус од печена земја. Куполата лежи врз лакови кои се изведени пластично од печена тула и се нагласени. Амамот зафака површина од 81 метар, а ѕидовите сочувани во висина од 9 метри. Поради оддалеченоста од термалните извори амамот користел загреана вода од блискиот извор – Бабјак, а на оваа упатуват обрушените делови од архитектура која била во состав на амамот северо – западно од влезот.

Наводи
------

1. ↑  ЗАВОД ЗА ЗАШТИТА НА СПОМЕНИЦИТЕ НА КУЛТУРАТА И МУЗЕЈ – СТРУМИЦА (2014). *ЗБОРНИК НА ТРУДОВИ ВО СПОМЕН НА ЕМИЛИЈА ПЕТКОВСКА*.
**Киро Цветковски** ( 1924
 во Скопје — 9 септември 1944

 во Говрлево, Скопско) — македонски партизан, борец за слобода на Македонија и учесник во НОВ.

Животопис
---------

Потекнувал од сиромашно градско семејство. Завршил основно училиште, а потоа изучил занает. Потоа отворил столарски дуќан. Како симпатизер на народноослободителната борба, активно ја помагал истата. Собирал материјална помош за партизаните и како активен младинец бил примен за член на СКОЈ. Во септември 1944 година стапил во Четвртиот скопски партизански одред, со кој учествувал во борбите против непријателот на Китка. Покрај директното учество во борбите, бил ангажиран и во агитацијата по селата за формирање на народни одбори на тој терен, организации на АФЖ и на народната младина. На 9 септември 1944 година, загинал на пат кон селото Говрлево, каде бил убиен од заседа на балистички бандити.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 281. На `|first=` му недостасува `|last=` (help)
**Киро Ацков Павлески** ( 1921
 во Осломеј, Кичевско —  1943

 во Црвена Стена, Босна и Херцеговина) — македонски партизан, борец за слобода на Македонија и Југославија, учесник во НОВ.

Животопис
---------

Поради тешките услови за живеење заминал на работа во Босанска Бјелина, каде работел како чевларски работник. Во текот на 1943 година бил опфатен во редовите на СКОЈ, а потоа упатен во партизанските редови. Загинал во септември 1943 година во месноста Црвена Стена во Босна.

Поврзано
--------

* Кичево и Кичевско во НОВ

Наводи
------

1. 1 2  Ристоски и други, Душан (1982). *Слободата беше нивниот идеал*. Кичево: Музеј - Западна Македонија во НОВ - Кичево. стр. 98.
**Киро Љубев Настески** ( 1915
 во Србјани, Кичевско — 12 февруари 1944

 во Барбарас, Македонски Брод) — македонски партизан, борец за слобода на Македонија и учесник во НОВ.

Животопис
---------

По занимање бил земјоделец. Како симпатизер на народно ослободителното движење и определен за борба против окупаторот, во есента 1943 година станал борец во Првата македонско-косовска бригада заедно со својата сестра Мирка. Со Бригадата заминал во Егејска Македонија и учествувал во Февруарскиот поход. По тешките борби кај Богомила, се одвоиле со дел од четата на Август и на враќање биле фатени во селото Крапа и стрелани заедно со сестра му Мирка и други пет борци на 12 февруари 1944 година кај местото Барбарас - Бродско.

Поврзано
--------

* Мирка Настеска
* Масакр кај Барбарас
* Кичево и Кичевско во НОВ

Наводи
------

1. 1 2  Ристоски и други, Душан (1982). *Слободата беше нивниот идеал*. Кичево: Музеј - Западна Македонија во НОВ - Кичево. стр. 91.
**Киро Ѓорѓиев Митевски** (16 мај 1921

 во Крилатица, Кратовско — 16 април 1945

 во Кумановско) — македонски партизан, борец за слобода на Македонија и учесник во НОВ.

Животопис
---------

По завршувањето на основното четиригодишно училиште се занимавал со земјоделие и сточарство. За време на окупацијата активно соработувал и го помагал народноослободителното движење на Македонија. Честопати бил малтретиран, притворан и мачен од бугарската фашистичка полиција. Тешко го поднесувал теророт и безмилосното ограбување од бугарските окупаторски власти. На 8 септември 1944 година пристапил во редовите на народноослободителната војска на Македонија, најпрво при Месната команда во Кратово, а подоцна во составот на Седумнаесеттатa македонска ударна бригада. Земал учество во повеќето борби за ослободување од окупаторите и балистичките банди. Покажал пример со својата храброст и преданост во извршување на задачите. Како припадник на Народната одбрана земал учество во разбивањето на балистичките банди по Скопска Црна Гора. Во една борба со балистите, недалеку од Куманово, бил погоден од непријателски рафал, по што на 16 април 1945 година подлегнал на раните.

Наводи
------

1. 1 2  *Нивната борба за слобода, наш патоказ за иднината*. Кратово: Општински одбор на СЗБ НОВ Кратово. 1985. стр. 43.
Кирсан Иљyмжинов
**Кирсан Николаевич Иљумжинов** (руски: *Кирсан Николаевич Илюмжинов*) (р. 5 април 1962

) — руски политичар и поранешен претседател на ФИДЕ (Светската Шаховска Федерација), од 1995 година и поранешен претседател на Република Калмикија (во рамките на Руската Федерација) од 1993 година до 2010 година. Тој се стреми да стане авторитарец со „Азиски вредности" по примерот на Сингапур, Кореја и Кина (иако неговата република се наоѓа во јужна Русија, т.е. во Европа). Тој има потрошено милиони на шах, религија, изградба на католичка црква по инцијатива на Папата Јован Павле. Има изградено и џамија, синагога, 22 православни цркви и 30 будистички храмови.

На 2 јуни 2006, Иљyмжинов бил реизбран за претседател на ФИДЕ со 96 наспроти 54 против неговиот противник Бесел Кок. Гари Каспаров го има остро критикувано за неговиот вертикален и авторитативен начин на управување со ФИДЕ - дотаму што ретко кој спонзор се нафаќа да работи со него.

Во изборната платформа за претседател на Калмикија, тој ветувал мобилен телефон за секој овчар и признание за неговото верување дека го имаат одведено вонземјани.

Наводи
------

1. ↑  Контроверзен руски гувернер даде оставка, Макфакс, 6 септември 2010[*мртва врска*]
2. ↑  Chess Mess (англиски)

Надворешни врски
----------------

* Биографија во „New Times" Архивирано на 21 февруари 2006 г. (англиски)
* Симнете ја книгата *The President's Crown of Thorns* од Кирсан Иљyмжинов (англиски)
* Кирсан Николаевич Иљyмжинов во стрип од 1995  (руски)
* Биографија на Chess Base (англиски)

|
|  |
| Претходник**Флоренсио Кампоманес** | **Претседател на ФИДЕ**1995–2018 | Наследник**Аркадиј Дворкович** |

 *Оваа статија за политичар/ка од Русија е никулец. Можете да помогнете со тоа што ќе ја проширите*.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 115823202
* LCCN: no96019064
* ISNI: 0000 0000 8184 5056
* GND: 119539187
* SUDOC: 091593824

 |

 |
Перформанс во 2010
**Келтската музика** е широка група на музички жанрови кои се развиле од народната музичка традиција на Келтите од Западна Европа. Се однесува на традиционалната музика што се пренесува усмено како и на снимената музика, кои стилски значително се разликуваат и вклучуваат сѐ од традиционална музика до широк репертоар на хибриди.

Опис и дефиниција
-----------------

Слика од XVIII век од древен друид кој свири на харфа
*Келтска музика* значи главно две работи. Прво, тоа е музика на луѓето кои се идентификуваат како Келти. Второ, тоа се однесува на сите квалитети кои можат да бидат уникатни за музиката на Келтите. Многу значајни келтски музичари, како што се Алан Стивил и Пади Молони, тврдат дека различните келтски музички жанрови имаат многу заедничко.

Следните мелодиски одлики се широко распространети низ различните варијанти на келтската музика:

Келтска харфа изведено на Келтски фестивал во 2010
* Честопати мелодиската линија се движи нагоре и надолу по основните акорди во многу келтски песни. Постојат многу можни причини за ова:
	+ Мелодиските теми можат лесно да бидат варирани. Мелодиската варијација е широко рспространета во келтската музика, особено од лимените блок флејти и харфите.
	+ Лесно може да се предвиди насоката на мелодијата, така што хармонијата, компонирана или импровизирана, може да се воведе со употреба на вообичаени каденци.
	+ Релативно пошироките тонски интервали во некои песни овозможуваат акцентите во поетската линија да бидат повеќе во согласност со локалниот келтски акцент.
* Оние кои се типични само за една келтска група.
* Оние кои се типични за повеќе од една келтска јазична популација, која припаѓа на различни келтски групи.

Овие два последни начини на употреба може едноставно да бидат остатоци од порано распространети мелодиски практики.

Често, терминот *Келтска музика* со однесува на ирската и шкотската музика, бидејќи од двете земји се развиле два зассебни музички стилови кои всушност имаат вистинска сличност и јасни взаемни влијанија. Дефиницијата дополнително ја комплицира фактот што ирската независност дозволи Ирска да ја промовира „келтската" музика како конкретно ирски производ. Сепак, ова се модерни географски наводи за луѓе кои имаат заедничко келтско потекло и, следствено, заедничко музичко наследство.

Наводи
------

1. ↑  Melhuish, Martin (1998). *Celtic Tides: Traditional Music in a New Age*. Ontario, Canada: Quarry Press Inc. стр. 8, 28. ISBN 1-55082-205-5.
2. ↑  Alberro, Manuel (2005). „Celtic Legacy in Galicia". *E-Keltoi: Journal of Interdisciplinary Celtic Studies*. **6**: 1005–1035. Архивирано од изворникот на 2013-06-01. Посетено на 2018-03-17.
**Островите Керкена** (арапски: قرقنة *За снимкава qarqna*) — група острови кои се наоѓаат покрај источниот брег на Тунис во Заливот Габес, со координати 34° 42'N 11° 11'E. Островите се ниско поставени, не повеќе од 13 метри над морското ниво. Главните острови се Шерги и Гарби. Архипелагот има површина од 160 квадратни километри и население од 15.501 (2014).

Главниот град Ремла има население од 2.000 жители. Населението на островите значително се намалило во текот на 1980-тите поради сушата. Островите не можеле да обезбедат соодветен систем за наводнување и со брзото истекување на чиста вода, поради кое голем дел од населението биле принудени да заминат кон копното на Тунис.

Историја
--------

Керкена има долга историја. Домородците од Тунис и Керкена првично се населиле таму, но за време на ширењето на Римското Царство, Керкена бил користен како пристаниште и контролна точка од страна на Римјаните. Во 2 п.н.е. Октавијан Август го протерал Семпрониус Грач на островот заради неговите љубовни афери со неговата тогашна ќерка.

Во 532 година, Св. Фулгенциј изградил манастир на едно од островските места на групата.

Во Втората светска војна на 16 април 1941 година се одвила Битката за конвојот „Тријаго".

Географија
----------

Сува земја на островите Керкена
Островите се топли и суви, со силни ветрови што преовладуваат. Ова главно се должи на неговото позиционирање во Заливот Габес, со силни морски ветрови, пренесени на копното.

Поради овие услови, на островот жителите се занимаваат со земјоделство, иако жителите на островот одгледуваат и кокошки или кози за сопствена лична потрошувачка. Риболовот е исто така клучна индустрија.

Како резултат на недостатокот на песочни плажи привлечни за туристите, туризмот е ограничен на островот. Многу жители од Тунис ги поминуваат своите одмори во Керкена, а многу повеќе богати Тунижани често градат приватни куќи на островот. Туристите доаѓаат и од европски земји. Температурите на островот се високи, со минимум 15 °C (59 °F) и често достигнуваат 48 °C (118 °F).

На север има пристаниште познато како Кратен.

Наводи
------

1. ↑  „Iles Kerkennah ou L'archipel de Kerkennah". *Ramsar Sites Information Service*. Посетено на 25 April 2018.
2. ↑  „Information about Kerkennah, Tunisia". *www.mediterraneanislands.org*. Архивирано од изворникот на 2017-08-21. Посетено на 4 June 2018.
3. ↑  G.-L. Feuille, *v. Cercina*, in *Dictionnaire d'Histoire et de Géographie ecclésiastiques*, vol. XII, Paris 1953, col. 160
4. ↑  Stefano Antonio Morcelli, *Africa christiana*, Volume I, Brescia 1816, pp. 140–141
**Керима Муча** (моминско: **Тосум**; Дебар, 1926) — македонска комунистка и првоборец со албанско потекло.

Животопис
---------

Родена е во Дебар во 1926 година. Во 1941 година, непосредно по Априлската војна, уште како малолетна под непосредно влијание на брата си се вклучила во НОБ како заднински соработник. Од февруари 1942 година била член на младинската воспитна група, а од 1943 година на КПМ. Истата година учествувала во четиридневните борби за ослободување на Дебар, го фрлила фереџето и работела на формирање на градскиот народноослободителен одбор. По повлекувањето на народноослободителните единици преминала во илегалство.

По ослободувањето завршила средна партиска школа и извршувала разни општествени функции. Била референт за социјални грижи на Околискиот народен одбор во Скопје и член на Главниот одбор на ССРНМ од 1957 година.

Наводи
------

1. 1 2  *Македонска енциклопедија*. **II** (I. изд.). Скопје: МАНУ. 2009. стр. 1002. ISBN 978-608-203-024-1.
Мозаик, 5 век од н.е. Од лево кон десно: Ифигенија, Клитамнестра, Агамемнон.
**Ифигенија** (старогрчки: „таа која раѓа силна раса") - лик од старогрчката митологија, ќерка на кралот Агамемнон на кралицата Клитемнестра. Според митот, во Аулида, подготвена за поход на Троја, грчката војска веќе подолго време чекала поволен ветар за да исплови. Меѓутоа, божицата Артемида, навредена поради тоа што Агамемнон ѝ го убил омилениот елен, не сакала да пушти ветар. Тогаш, пророкот Калхант ја искажал желбата на божицата: Ифигенија да се принесе како жртва. Агамемнон не сакал да направи таква жртва, но најпосле морал да попушти, зашто војската почнала да се буни. Под изговор дека сака да ја омажи за Ахил, Агемемнон ја повикал Ифигенија во Аулида. Меѓутоа, кога ја донеле на жртвеникот, Артемида се смилувала и, наместо неа, на жртвеникот испратила една срна, а Ифигенија ја обвиткала во облак, ја однела во Таурида и ја направила своја свештеничка.

Ифигенија како мотив во уметноста
---------------------------------

Франсоа Перие, „Жртвувањето на Ифигенија" (17 век).
* „Ифигенија во Таврида" (германски: *Iphigenie auf Tauris*) — драма на германскиот писател Јохан Волфганг Гете.
* „Ифигенија во Таврида" — опера на Кристоф Вилибалд Глук од 1779 година.
* „Жртвувањето на Ифигенија" — песна во проза на полскиот поет Збигњев Херберт.

Наводи
------

1. ↑  „Registar imena i reči s objašnjenjima" во: Krista Volf, *Kasandra*. Sarajevo: Svjetlost, 1987, стр. 166.
2. ↑  J. P. Ekerman, *Razgovori sa Geteom: Poslednjih godina njegova života*. Beograd: Rad, 1960, стр. 78-79.
3. ↑  Zbignjev Herbert, *Izabrane pesme*. Beograd: Treći trg – Čigoja štampa, стр. 26.